Kardinala lorio

Kardinala lorio (Pseudeos cardinalis) estas specio de papagaj birdoj, en la familio Psittaculidae. La kardinala lorio vivas ĉefe en manglejoj kaj arbaroj de malaltaj teroj de Salomonoj, Bougainville kaj plej orientaj insuloj de Bismarkoj. Ĝi estis antaŭe metita en la genron Chalcopsitta.

Ĝi preferas Sizigio-speciojn kaj aliajn fruktarbojn kun ruĝaj floroj.

Aspekto
La kardinala lorio estas 31 cm longa. La tuta plumaro estas ruĝa. La beko estas oranĝkolora kun nigra ĉe la bazo. La nuda haŭto ĉe la bazo de la beko kaj ĉirkaŭ la okuloj estas nigra, kaj la irisoj estas oranĝruĝaj. Ĝiaj kruroj estas grizaj. La masklo kaj ino estas identaj laŭ ekstera aspekto. La bekoj de la junuloj estas obtuze oranĝkoloraj kun pli elstaraj nigraj areoj ol ĉe plenkreskuloj, palgrizaj okulringoj kaj flavaj irisoj.Forshaw (2006). plato 7.

Referencoj

 Forshaw, Joseph M. (2006). Parrots of the World; an Identification Guide. Bildoj de Frank Knight. Princeton University Press. ISBN 0-691-09251-6.

Eksteraj ligiloj

 Avibase

Kategorio:Papagoformaj
Kategorio:Papagedoj
Kategorio:Birdoj de Nov-Gvineo